b'\n_START_ARTICLE_\nGranada, Nicaragua\n_START_SECTION_\nIstoric\n_START_PARAGRAPH_\nA fost fondat \xc3\xaen anul 1524 de c\xc4\x83tre conchistadorul Francisco Hern\xc3\xa1ndez de C\xc3\xb3rdoba, care l-a denumit dup\xc4\x83 ora\xc8\x99ul spaniol Granada._NEWLINE_\xc3\x8en perioada colonial\xc4\x83, Granada, a fost una dintre cele dou\xc4\x83 capitale ale Americii Centrale, \xc3\xaempreun\xc4\x83 cu Antigua din Guatemala, fiind un prosper port comercial cu acces la Oceanul Atlantic, prin intermediul fluviului San Juan \xc8\x99i al Lacului Nicaragua._NEWLINE_Ora\xc8\x99ul a fost martorul \xc8\x99i victima multor b\xc4\x83t\xc4\x83lii \xc8\x99i invazii ale pira\xc8\x9biilor englezi, francezi \xc8\x99i olandezi care au \xc3\xaencercat ocuparea Nicaraguei._NEWLINE_A fost, de asemenea, re\xc8\x99edin\xc8\x9ba americanului William Walker, care a \xc3\xaencercat cucerirea Americii Centrale \xc3\xaen secolul al XIX-lea. Dup\xc4\x83 \xc3\xaenfr\xc3\xaengerea lui William Walker de c\xc4\x83tre for\xc8\x9bele costaricane, unul dintre generalii acestuia Charles Frederick Henningsen a incendiat ora\xc8\x99ul, \xc3\xaen anul 1856, distrug\xc3\xa2nd majoritatea cl\xc4\x83dirilor istorice din ora\xc8\x99, l\xc4\x83s\xc3\xa2nd \xc3\xaen urm\xc4\x83 mesajul "Here was Granada" (\xe2\x80\x9eAici a fost Granada\xe2\x80\x9d)._NEWLINE_De-a lungul istoriei Granada, centru al conservatorilor, \xc8\x99i-a disputat suprema\xc8\x9bia \xc3\xaen Nicaragua cu ora\xc8\x99ul Le\xc3\xb3n, centrul liberalilor. Disputele dintre cele dou\xc4\x83 ora\xc8\x99e au sf\xc3\xa2r\xc8\x99it deseori cu v\xc4\x83rsare de s\xc3\xa2nge. \xc3\x8en cele din urm\xc4\x83, compromisul a fost numirea ora\xc8\x99ului Managua, situat \xc3\xaentre cele dou\xc4\x83 ora\xc8\x99e rivale, capitala statului.'